Sirkus Mikkelikski

Sirkus Mikkelikski er et teaterstykke og ei barnebok av Alf Prøysen. Teaterstykket, med undertittelen barnekomedie i 6 bilete, med regler og rim og simsalabim hadde premiere på Det Norske Teatret 17. desember 1954Nils Sletbak. Det Norske teatret : femti år 1913-1963. Samlaget, 1963. (ebok fra bokhylla.no)Premieredatoen oppgis som 12. juli 1954 i teateroversikt bak i Alf Prøysen : et portrett i tekst og bilder. Redigert av Torhild Viken og Jan Haug. Tiden forlag, 1989. ISBN 82-10-03208-9. (ebok fra bokhylla.no), mens boka utkom i 1963, illustrert av Hans Normann Dahl. Fortellingen inneholder flere figurer som er kjent fra Prøysens barnesanger «Bolla Pinnsvin», «Helene Harefrøken» og «Nøtteliten».Sangene om dyrene utkom også i boka Rim og regler fra barnetimen samme høst. (ebok av Rim og regler fra bokhylla.no)

 Versjoner 
Teaterstykket var laget av Prøysen i samarbeid med Asbjørn Toms, som også var regissør. Arbeidet blir beskrevet som å «setje saman rim og regler og simsalabim til barnekomedie. […] Her var kjende songar frå Barnetimen: «Hompetitten» og «Du og je om dompappen» og mange fleire. Barna song med og var samde i at menneska ikkje lenger frekk lov å vera slemme mot dyra.»Svein Erik Brodal. «Prøysen og teateret»: I Prøysenårbok 20004 Stykket ble satt opp på ny i 1968, i en utvidet versjon.«utbygd kan hende i meste laget, […] slik at framsyninga vart noko overlest». Det Norske teatret 75 år : 1963-1988. Samlaget, 1988. ISBN 8252133142 (ebok fra bokhylla.no)

Stykket spilles regelmessig både på institusjonsteater og i barneteater/amatørteater.

Boka ble utgitt høsten 1963. Det var første gang Prøysen brukte Hans Normann Dahl som illustratør. Boka vant Kulturdepartementets barnebokpris for 1963. En ny utgave med fargeillustrasjoner av Dahl utkom i 2003.Sirkus Mikkelikski. Gyldendal, 2003. ISBN 82-05-30171-9, og en utgave med illustrasjoner av Hans Jørgen Sandnes utkom i 2014.Sirkus Mikkelikski. Gyldendal, 2014. ISBN 978-82-05-43596-4

 Handling og budskap 
Dyra i fortellingen er «forkledde mennesker»Knut Imerslund. «Alf Prøysens diktning for barn». I: Alf Prøysen - idylliker eller opprører? : artikler om Alf Prøysens forfatterskap. Redigert av Knut Imerslund. Oplandske bokforlag, 1995. ISBN 82-7518-053-8 (ebok fra bokhylla.no) med menneskelige karaktertrekk: den viltre Nøtteliten, den jålete Helene harefrøken, den kjekke men naive Ola rådyr og den tenksomme antihelten og hovedpersonen Bolla pinnsvin.Hans Normann Dahl reflekterer i et intervju over om Bolla pinnsvin, med sin vemodige godhet, kan være et slags selvportrett fra Prøysens side. Ref: Knut Imerslund. Det er så vemodig mange viser, samtaler om Alf Prøysen. Oplandske bokforlag, 2004. ISBN 82-7518-113-5 Dyrene samles på dyreskolen, med frøken Kråke som lærer.

Skurkene i historien er sirkusdirektørene Ruski og Snuski, som vil fange dyra og dressere dem til å gjøre sirkuskunster. Det ender imidlertid med at de selv blir fanget og må opptre i Mikkel revs sirkus. «Moralen er håndfast og klart formulert: Menneskene skal få se hvor dumt det er at de skal ha dyr til å te seg som folk.»Sonja Hagemann. Barnelitteratur i Norge 1914-1970. Aschehoug, 1974. ISBN 8203061869 (ebok fra bokhylla.no)

 Referanser 

Kategori:Norske skuespill
Kategori:Norske barnebøker
Kategori:Bøker fra 1963
Kategori:Alf Prøysen